Den britiske forfatteren har helt klare meninger om hvem som må rehabiliteres for å kunne stake ut kursen for en ny ruspolitikk.

Johann Hari åpner praten med å fortelle: - Et av mine aller tidligste barndomsminner er at jeg forsøker å vekke et familiemedlem uten å få det til.

Han var to, kanskje tre, år gammel. Først mange år senere, i starten av tenårene, forsto han hvorfor, at familien hadde alvorlige rusproblemer.